Banti na Sabuni (1)
Language: Swahili | Genre: Creative_writing

﻿Banti na Sabuni 

Banti anapenda  kucheza na  vipepeo.  
Pia anapenda  kucheza na ndege. 
Yeye hutengeneza  mashua kutoka  kwa makaratasi. 
Pia hutengeneza  ngome akitumia  changarawe.  
Banti akirudi  nyumbani,  mamake  humwuliza aoge.  Yeye hukataa.  
"Nachukia sabuni!"  Banti hulia. 
Aliota kuwa viini  vinavyosababisha  magonjwa  vilikivamia kitanda  chake. 
Banti alikuwa  anafukuzwa na  viini hivyo.  Alikimbia akipiga  mayowe,  "Nisaidieni.  Nisaidieni!"  
Mfalme Sabuni  alimjibu, "Banti,  usiogope. Jeshi  langu la povu  litavivamia viini vile  vinavyokusumbua!" 
Mara moja, povu  lilivifukuzia mbali  viini vile.  
Tangu wakati huo,  Banti hutumia  sabuni.  Hujipangusa na  kujisugua hadi  huwa msafi.  


Source www.africanstorybook.org